ᱢᱟᱞᱫᱟ ᱵᱟᱡᱟᱨ
ᱢᱟᱞᱫᱟ ᱵᱟᱡᱟᱨ ᱫᱚ ᱥᱤᱨᱡᱚᱱ ᱨᱮᱱᱟᱜ ᱱᱟᱱᱟᱦᱩᱱᱟᱹᱨ ᱛᱮ ᱯᱮᱨᱮᱡ ᱟᱠᱟᱱ ᱯᱩᱪᱷᱤᱢ ᱵᱮᱝᱜᱚᱞ ᱨᱮᱱᱟᱜ ᱢᱤᱫ ᱵᱟᱡᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱢᱟᱞᱫᱟ ᱦᱚᱱᱚᱛ ᱨᱮᱱᱟᱜ ᱢᱩᱠᱷᱤᱭᱟᱹᱥᱟᱲᱟ ᱠᱟᱱᱟ ᱾ ᱱᱚᱣᱟ ᱫᱚ ᱤᱝᱞᱤᱥ ᱵᱟᱡᱟᱨ ᱧᱩᱛᱩᱢ ᱛᱮᱦᱚᱸ ᱟᱹᱰᱤ ᱵᱷᱟᱹᱜᱤ ᱞᱮᱠᱟ ᱩᱯᱨᱩᱢ ᱢᱮᱱᱟᱜ-ᱟ ᱾ ᱥᱟᱸᱜᱷᱟᱨᱤᱭᱟᱹ ᱠᱚᱫᱚ ᱱᱚᱰᱮ ᱜᱟᱡᱟᱲ ᱵᱤᱨ ᱟᱨ ᱱᱟᱹᱭ ᱜᱟᱰᱟ ᱠᱚ ᱨᱮᱱᱟᱜ ᱪᱚᱨᱚᱠ ᱪᱮᱦᱨᱟ ᱠᱚ ᱧᱮᱞ ᱫᱟᱲᱮᱭᱟᱜ-ᱟ ᱾ ᱢᱟᱞᱫᱟ ᱨᱮᱱᱟᱜ ᱵᱤᱨ ᱟᱨ ᱱᱟᱹᱭ ᱱᱟᱞᱟ ᱠᱚ ᱨᱮᱱᱟᱜ ᱢᱚᱱ ᱢᱩᱦᱤᱛ ᱧᱮᱢᱮᱞ ᱧᱮᱞ ᱡᱚᱝ ᱟᱹᱰᱤ ᱡᱩᱨ ᱠᱚ ᱠᱩᱥᱤᱭᱟᱜ-ᱟ ᱾ ᱪᱮᱫᱟᱜ ᱥᱮ ᱵᱤᱨ ᱨᱮ ᱫᱟᱬᱟᱱ ᱚᱠᱛᱚ ᱨᱮ ᱩᱱᱠᱩ ᱫᱚ ᱟᱹᱤ ᱞᱮᱠᱟᱱ ᱢᱚᱱ ᱢᱩᱦᱤᱛ ᱟᱱ ᱫᱟᱨᱮ ᱱᱟᱹᱧᱤ ᱟᱨ ᱵᱤᱨ ᱡᱟᱱᱣᱟ ᱠᱚ ᱧᱮᱞ ᱫᱟᱲᱮ ᱟᱠᱚᱣᱟ ᱾ ᱱᱚᱣᱟ ᱵᱤᱨ ᱨᱮᱫᱚ ᱱᱤᱢ, ᱡᱚᱡᱚ, ᱦᱮᱸᱥᱟᱜ, ᱩᱞ, ᱟᱨ ᱢᱟᱫ ᱞᱟᱴᱟ ᱵᱩᱫᱟᱹ ᱟᱹᱰᱤ ᱵᱟᱹᱲᱛᱤ ᱧᱮᱞ ᱧᱟᱢᱚᱜ-ᱟ ᱾ ᱵᱤᱨ ᱞᱮᱠᱟ ᱜᱮ ᱱᱟᱹᱭ ᱨᱮᱱᱟᱜ ᱡᱷᱟᱞᱠᱟᱣᱜ ᱠᱟᱱ ᱥᱚᱨᱮᱥ ᱨᱩᱯ ᱨᱚᱝ ᱦᱚᱸ ᱥᱟᱸᱜᱷᱟᱨᱤᱭᱟᱹ ᱠᱚᱫᱚ ᱧᱮᱞ ᱡᱚᱝ ᱟᱹᱰᱤ ᱠᱚ ᱠᱩᱥᱤᱭᱟᱜ-ᱟ ᱾ ᱥᱟᱸᱜᱷᱟᱨᱤᱭᱟᱹ ᱠᱚ ᱱᱚᱣᱟ ᱱᱟᱹᱭ ᱨᱮᱫᱚ ᱟᱹᱰᱤ ᱞᱮᱠᱟᱱ ᱦᱟᱹᱠᱩ ᱦᱚᱸᱠᱚ ᱧᱮᱞ ᱫᱟᱲᱮ ᱟᱠᱚᱣᱟ ᱾ ᱱᱩᱠᱩ ᱦᱟᱹᱠᱩ ᱵᱷᱤᱛᱨᱤ ᱠᱷᱚᱱ ᱨᱩᱦᱤ, ᱵᱚᱣᱟᱲ, ᱢᱟᱹᱜᱽᱨᱤ, ᱥᱚᱞᱮ, ᱤᱞᱥᱤ, ᱯᱚᱴᱷᱟ, ᱟᱨ ᱟᱹᱰᱤ ᱠᱟᱴᱠᱚᱢ ᱠᱚ ᱦᱚᱸ ᱟᱹᱰᱤ ᱜᱮ ᱠᱚ ᱧᱩᱛᱩᱢ ᱟᱱᱟ ᱧᱮᱞ ᱡᱚᱝ ᱞᱟᱹᱜᱤᱫ ᱫᱚ ᱾
ᱢᱩᱠᱷᱤᱭᱟᱹ ᱢᱩᱦᱤᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱨᱟᱢᱠᱮᱞᱟ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱟᱞᱫᱟ ᱠᱷᱚᱱ ᱑᱙ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱤᱫ ᱦᱩᱰᱤᱧ ᱥᱟᱺᱦᱤᱡ ᱟᱹᱛᱩ ᱨᱟᱢᱠᱮᱞᱟ ᱢᱮᱱᱟᱜ-ᱟ ᱾ ᱱᱚᱣᱟ ᱫᱚ ᱵᱮᱝᱜᱚᱨ ᱨᱮᱱᱤᱡ ᱢᱟᱦᱟᱱ ᱫᱷᱚᱨᱚᱢ ᱥᱩᱫᱷᱟᱹᱨᱤᱭᱟᱹ ᱢᱟᱱᱚᱛᱟᱱ ᱪᱚᱭᱛᱚᱱᱭᱚ ᱞᱟᱹᱜᱤᱫ ᱟᱹᱰᱤ ᱜᱮ ᱧᱩᱛᱩᱢ ᱢᱮᱱᱟᱜ-ᱟ ᱾ ᱩᱱᱤ ᱛᱤᱱ ᱡᱚᱦᱚᱜ ᱵᱽᱨᱩᱱᱫᱟᱵᱚᱱ ᱮ ᱥᱮᱱᱚᱜ ᱠᱟᱱ ᱛᱟᱦᱮᱸᱫ ᱩᱱ ᱡᱚᱦᱚᱜ ᱱᱚᱣᱟ ᱟᱹᱛᱩ ᱨᱮᱭ ᱡᱤᱨᱟᱹᱣ ᱞᱮᱱ ᱛᱟᱦᱮᱸᱫ ᱾ ᱱᱚᱰᱮ ᱫᱚ ᱛᱚᱢᱚᱞ ᱟᱨ ᱠᱟᱫᱟᱢ ᱫᱟᱨᱮ ᱨᱮᱱᱟᱜ ᱦᱟᱦᱟᱲᱟᱱ ᱢᱤᱞᱚᱱ ᱧᱮᱞ ᱧᱟᱢᱚᱜ-ᱟ ᱾ ᱠᱟᱛᱷᱟᱨᱮ ᱢᱮᱱᱟᱜ-ᱟ ᱫᱚ ᱢᱟᱹᱱ ᱪᱚᱭᱛᱚᱱᱭᱚ ᱫᱚ ᱱᱚᱣᱟ ᱫᱟᱨᱮ ᱞᱟᱛᱟᱨ ᱨᱮᱭ ᱛᱩᱯᱤᱥᱟ ᱞᱮᱫ ᱛᱟᱦᱮᱸᱫ ᱾ ᱱᱚᱣᱟ ᱫᱟᱨᱮ ᱯᱷᱮᱰᱟᱛ ᱨᱮᱫᱚ ᱢᱤᱫ ᱫᱷᱤᱨᱤ ᱦᱚᱸ ᱢᱮᱱᱟᱜ-ᱟ ᱡᱟᱦᱟᱸ ᱨᱮᱫᱚ ᱟᱡᱟᱜ ᱡᱟᱸᱜᱟ ᱪᱤᱱᱦᱟᱹ ᱦᱚᱸ ᱧᱮᱞ ᱡᱚᱝ ᱨᱮ ᱧᱟᱢᱚᱜ-ᱟ ᱾ ᱱᱚᱰᱮ ᱫᱚ ᱢᱤᱫ ᱢᱩᱫᱽᱨᱤ ᱦᱚᱸ ᱵᱮᱱᱟᱣ ᱦᱩᱭ ᱟᱠᱟᱱᱟ ᱡᱟᱦᱟᱸ ᱫᱚ ᱢᱟᱱᱚᱛᱟᱱ ᱪᱚᱭᱛᱚᱱᱭᱚ ᱧᱩᱛᱩᱢ ᱨᱮ ᱟᱞᱟᱭ ᱟᱨᱵᱟᱝ ᱫᱟᱱ ᱟᱠᱟᱱᱟ ᱾ ᱢᱩᱫᱽᱨᱤ ᱥᱩᱨ ᱨᱮᱫᱚ ᱤᱨᱟᱹᱞ ᱠᱩᱸᱰ ᱦᱚᱸ ᱢᱮᱱᱟᱜ-ᱟ ᱡᱟᱦᱟᱸ ᱫᱚ ᱟᱹᱰᱤ ᱜᱮ ᱢᱩᱦᱤᱛ ᱟᱱᱟᱜ-ᱟ ᱾ ᱱᱚᱣᱟ ᱤᱨᱟᱹᱞ ᱠᱩᱸᱰ ᱠᱚ ᱨᱮᱱᱟᱜ ᱧᱩᱛᱩᱢ ᱠᱚᱫᱚ ᱨᱩᱯᱥᱟᱜᱚᱨ, ᱥᱭᱟᱢᱠᱩᱸᱰ, ᱨᱟᱫᱷᱟᱠᱩᱸᱰ, ᱞᱚᱞᱤᱛᱠᱩᱸᱰ, ᱵᱤᱥᱟᱠᱷᱟᱠᱩᱸᱰ, ᱥᱩᱨᱵᱷᱤᱠᱩᱸᱰ, ᱨᱚᱸᱡᱟᱠᱩᱸᱰ, ᱟᱨ ᱤᱸᱫᱩᱞᱮᱠᱷᱟᱠᱩᱸᱰ ᱾ ᱡᱮᱥᱴ ᱥᱚᱝᱠᱨᱟᱱᱛᱤ ᱦᱤᱞᱚᱜ ᱫᱚ ᱢᱟᱹᱱ ᱪᱚᱭᱛᱚᱱᱭᱚ ᱩᱭᱦᱟᱹᱨ ᱮ ᱞᱟᱹᱜᱤᱫ ᱛᱮ ᱱᱚᱰᱮ ᱫᱚ ᱢᱤᱫ ᱦᱟᱴ ᱞᱮᱠᱟ ᱟᱹᱰᱤ ᱜᱮ ᱦᱟᱦᱟᱲᱟᱱ ᱯᱟᱛᱟ ᱦᱚᱸ ᱥᱟᱯᱲᱟᱣ ᱦᱩᱭᱩᱜ-ᱟ ᱾ ᱱᱚᱣᱟ ᱯᱟᱛᱟ ᱨᱮᱫᱚ ᱥᱩᱨ ᱥᱩᱯᱩᱨ ᱨᱤᱱ ᱵᱟᱥᱟ ᱵᱚᱥᱠᱚᱫᱤᱭᱟᱹ ᱠᱚ ᱟᱨ ᱥᱟᱸᱜᱷᱟᱨᱤᱭᱟᱹ ᱠᱚ ᱟᱹᱡᱤ ᱨᱟᱹᱥᱠᱟᱹ ᱨᱚᱢᱚᱡᱽ ᱥᱟᱛᱞᱟᱜ ᱥᱮᱞᱮ ᱫᱚᱜ ᱨᱮᱱᱟᱜ ᱫᱟᱣ ᱠᱚ ᱦᱟᱛᱟᱣᱟ ᱾
ᱦᱮᱡᱥᱮᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱦᱚᱭ ᱦᱚᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱟᱸᱜᱷᱟᱨᱤᱭᱟᱹ ᱠᱚᱣᱟᱜ ᱥᱩᱵᱤᱫᱷᱟ ᱞᱟᱹᱜᱤᱫ ᱠᱚᱞᱠᱟᱛᱟ ᱨᱮ ᱩᱰᱟᱹᱱ ᱟᱰᱟ ᱦᱚᱸ ᱵᱮᱱᱟᱣ ᱟᱠᱟᱱᱟ ᱾ ᱩᱰᱟᱹᱱ ᱟᱰᱟ ᱠᱷᱚᱱ ᱥᱟᱸᱜᱷᱟᱨᱤᱭᱟᱹ ᱠᱚᱫᱚ ᱵᱚᱥ ᱟᱨ ᱴᱮᱠᱥᱤ ᱦᱚᱛᱮᱛᱮ ᱟᱹᱰᱤ ᱟᱞᱜᱟ ᱛᱮ ᱢᱟᱞᱫᱟ ᱫᱷᱟᱹᱵᱤᱡ ᱠᱚ ᱥᱮᱴᱮᱨ ᱫᱟᱲᱮᱭᱟᱜ-ᱟ ᱾
ᱨᱮᱞ ᱦᱚᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱟᱞᱫᱟ ᱫᱚ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱜᱟᱱ ᱴᱚᱴᱷᱟ ᱠᱷᱚᱱ ᱨᱮᱞ ᱦᱚᱨ ᱦᱚᱛᱮᱛᱮ ᱟᱹᱰᱤ ᱱᱟᱯᱟᱭ ᱥᱟᱺᱦᱤᱡ ᱡᱩᱲᱟᱹᱭ ᱢᱮᱱᱟᱜ-ᱟ ᱾ ᱥᱟᱸᱜᱷᱟᱨᱤᱭᱟᱹ ᱠᱚ ᱠᱚᱞᱠᱟᱛᱟ ᱠᱷᱚᱱ ᱡᱚᱱᱥᱚᱛᱟᱵᱽᱫᱤ ᱮᱠᱥᱯᱨᱮᱥ ᱦᱚᱛᱮᱛᱮ, ᱫᱤᱞᱞᱤ ᱠᱷᱚᱱ ᱵᱽᱨᱚᱦᱢᱚᱯᱩᱛᱨᱚ ᱢᱮᱞ ᱦᱚᱛᱮᱛᱮ ᱟᱨ ᱵᱚᱢᱵᱮ ᱠᱷᱚᱱ ᱫᱚ ᱫᱟᱫᱚᱨ-ᱜᱩᱣᱟᱦᱟᱴᱤ ᱮᱠᱥᱯᱨᱮᱥ ᱦᱚᱛᱮᱛᱮ ᱟᱹᱰᱤ ᱟᱞᱜᱟ ᱛᱮ ᱢᱟᱞᱫᱟ ᱫᱷᱟᱹᱵᱤᱡ ᱥᱮᱴᱮᱨ ᱜᱟᱱ ᱫᱟᱲᱮᱭᱟᱜ-ᱟ ᱾
ᱥᱚᱲᱚᱠ ᱦᱚᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱯᱩᱪᱷᱤᱢ ᱵᱮᱸᱜᱚᱞ ᱨᱮ ᱢᱮᱱᱟᱜ ᱢᱟᱞᱫᱟ ᱥᱮᱴᱮᱨᱚᱜ ᱞᱟᱹᱜᱤᱫ ᱛᱮ ᱥᱚᱲᱚᱠ ᱦᱚᱨ ᱦᱚᱸ ᱟᱹᱡᱤ ᱜᱮ ᱱᱟᱯᱟᱭ ᱛᱚᱦᱚᱨ ᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽ ᱦᱚᱨ ᱓᱔ ᱠᱷᱚᱱ ᱫᱚ ᱵᱚᱥ ᱟᱨ ᱴᱮᱠᱥᱤ ᱦᱚᱛᱮᱛᱮ ᱟᱹᱰᱤ ᱟᱞᱜᱟ ᱛᱮ ᱢᱟᱞᱫᱟ ᱥᱮᱴᱮᱨ ᱜᱟᱱᱚᱜ-ᱟ ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ ᱛᱩᱢᱟᱹᱞ ᱦᱩᱲᱟᱹᱜ:Invalid
tag; no text was provided for refs named
2011Cities
- ↑ ᱒.᱐ ᱒.᱑ "Fact and Figures". www.wb.gov.in. Retrieved 15 ᱡᱟᱱᱩᱣᱟᱨᱤ 2019.
- ↑ "52nd REPORT OF THE COMMISSIONER FOR LINGUISTIC MINORITIES IN INDIA" (PDF). nclm.nic.in. Ministry of Minority Affairs. p. 85. Archived from the original (PDF) on 25 ᱢᱮ 2017. Retrieved 15 ᱡᱟᱱᱩᱣᱟᱨᱤ 2019. Unknown parameter
|url-status=ignored (help)
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn eng_Latn eng_Latn